Sura 55.
S  u  r  a  LV

Kur'an časni(Tomislav Dretar)Kur'an časni(Tomislav Dretar)
Religija

M  i  l  o  s  r  d  n  i

U ime Allaha:
Onog koji čini milosrđe,
Milosrdnog.

1	Milosrdni
2	je obznanio Kur’an.
3	On je stvorio čovjeka;
4	on ga je naučio izražavati se.

5	Sunce i mjesec  se kreću 
	  prema jednom proračunu.
6	Zvijezda i drvo se klanjaju.
7	On je uzdigao nebo.

	On je uspostavio vagu:
8	ne varajte na težini;
9	vrjednujte točno što je izvagano;
	ne iskrivljujte vagu.

10	On je ustanovio zemlju za čovječanstvo.
11	Tu se nalaze plodovi
	i palme s plodovima ovijenim jednim ovitkom;
12	zrna u svojim klasovima
	i mirisno bilje.

13	Koje je dakle dobročinstvo vašeg Gospodara
	  koje, vas dvojica, poričete?

14	On je stvorio čovjeka od gline, kao lonac;
15	On je stvorio Džin  e od čiste vatre.

16	Koje je dakle dobročinstvo vašeg Gospodara
	  koje, vas dvojica, poričete?

17	On je Gospodarar dvaju Istoka
	i Gospodarar dvaju zalazaka.

18	Koje je dakle dobročinstvo vašeg Gospodara
	  koje, vas dvojica, poričete?

19	On je dao da dva mora utječu jedno u drugo
	da bi se susrela;
20	ali ona ne prelaze prepreke
	  smještene između njih.

21	Koje je dakle dobročinstvo vašeg Gospodara
	  koje, vas dvojica, poričete?

22	Biseri i koralji potječu iz ta dva mora.

23	Koje je dakle dobročinstvo vašeg Gospodara
	  koje, vas dvojica, poričete?

24	Lađe, uzdignute na moru kao planine,
	pripadaju njemu.

25	Koje je dakle dobročinstvo vašeg Gospodara
	  koje, vas dvojica, poričete?

26	Sve što se nalazi na zemlji nestaće.
27	Lice tvog Gospodara traje,
	puno veličanstva i darežljivosti.

28	Koje je dakle dobročinstvo vašeg Gospodara
	  koje vas dvojica niječete?

29	Sve što postoji
	u nebesima i na zemlji njega moli.
	On svaki dan stvori nešto novo.

30	Koje je dakle dobročinstvo vašeg Gospodara
	  koje vas dvojica niječete?

31	Mi ćemo se uskoro pozabaviti 
	  isključivo s vama,
	o vi, dva tereta!

32	Koje je dakle dobročinstvo vašeg Gospodara
	  koje vas dvojica niječete?

33	O narode Džin  a i ljudi!
	Ako vi možete proći kroz prostore
	  nebesa i zemlje,
	učinite to!
	Ali vi to možete samo uz pomoć posebne moći…

34	Koje je dakle dobročinstvo vašeg Gospodara
	  koje vas dvojica niječete?

35	Biće bačene, protiv vas dvojice,
	plameni hici i topljena mjed
	a vama se ne će pomoći.

36	Koje je dakle dobročinstvo vašeg Gospodara
	  koje vas dvojica niječete?

37	Kad se nebo rascijepi,
	postaće skerletno kao crvena koža.

38	Koje je dakle dobročinstvo vašeg Gospodara
	  koje vas dvojica niječete?

39	Tog Dana,
	ni jedan čovjek i ni jedan Džin   neće biti ispitivani
	  glede svojih grijehova.

40	Koje je dakle dobročinstvo vašeg Gospodara
	  koje vas dvojica niječete?

41	Griješnici će biti prepoznati po svojim oznakama
	a biće zgrabljeni za kose i za noge.

42	Koje je dakle dobročinstvo vašeg Gospodara
	  koje vas dvojica niječete?

43	Evo Pakla
	kojeg krivci proglašavahu za laž.
44	jedino što će oni činiti
	biće da idu odatle do ključale vode.

45	Koje je dakle dobročinstvo vašeg Gospodara
	  koje vas dvojica niječete?

46	Biće dva Vrta određena onome koji se boji
	mjesta gdje će se uspraviti njegov Gospodar.

47	Koje je dakle dobročinstvo vašeg Gospodara
	  koje vas dvojica niječete?

48	Dva vrta puna cvata.

49	Koje je dakle dobročinstvo vašeg Gospodara
	  koje vas dvojica niječete?

50	Gdje izviru dva izvora.

51	Koje je dakle dobročinstvo vašeg Gospodara
	  koje vas dvojica niječete?

52	Gdje će biti svih vrsta plodova.

53	Koje je dakle dobročinstvo vašeg Gospodara
	  koje vas dvojica niječete?

54	Oni će biti oslonjeni
	na tepisima podstavljenim brokatom
	a plodovi obaju Vrtova biće im na dohvatu.

55	 Koje je dakle dobročinstvo vašeg Gospodara
	  koje vas dvojica niječete?

56	Ondje, oni će susresti one
	čiji su pogledi čedni
	i koje ni čovjek ni Džin   nisu dotaknuli prije njih.

57	Koje je dakle dobročinstvo vašeg Gospodara
	  koje vas dvojica niječete?

58	One će sličiti rubinima i koraljima.

59	Koje je dakle dobročinstvo vašeg Gospodara
	  koje vas dvojica niječete?

60	Nagrada dobra
	da li je nešto drugo do dobro?
	
61	Koje je dakle dobročinstvo vašeg Gospodara
	  koje vas dvojica niječete?

62	Biće još dva druga Vrta
	osim ovih dvaju.

63	Koje je dakle dobročinstvo vašeg Gospodara
	  koje vas dvojica niječete?

64	Dva vrta puna hlada.

65	Koje je dakle dobročinstvo vašeg Gospodara
	  koje vas dvojica niječete?

66	U kojima izviru dva izvora.

67	Koje je dakle dobročinstvo vašeg Gospodara
	  koje vas dvojica niječete?

68	Ta dva Vrta sadržavaju
	  plodove, palme i narove.

69	Koje je dakle dobročinstvo vašeg Gospodara
	  koje vas dvojica niječete?

70	Biće tu lijepih i dobrih djevica.

71	Koje je dakle dobročinstvo vašeg Gospodara
	  koje vas dvojica niječete?

72	Hurija koje žive povučeno pod svojim šatorima.

73	Koje je dakle dobročinstvo vašeg Gospodara
	  koje vas dvojica niječete?

74	Koje ni čovjek ni Džin  ,
	nikad nisu dotakli prije njih.

75	Koje je dakle dobročinstvo vašeg Gospodara
	  koje vas dvojica niječete?

76	Oni će biti nalakćeni na zelenim jastucima
	i lijepim tepisima

77	Koje je dakle dobročinstvo vašeg Gospodara
	  koje vas dvojica niječete?

78	Blagoslovljeno budi Ime tvog Gospodara
	puno veličanstva i darežljivosti.